जबलपुर. डुमना एयरपोर्ट में किए गए सुधार कार्यों की रिपोर्ट डायरेक्टर जनरल आॅफ सिविल एविएशन (डीजीसीए) के दिल्ली मुख्यालय तक पहुंच गई है, लेकिन इसके बावजूद एयरपोर्ट सस्पेंशन के मामले में कोई निर्णय नहीं लिया जा सका।
उम्मीद की जा रही है कि डुमना एयरपोर्ट की एयर कनेक्टिविटी के लिहाज से अगले एक-दो दिन बेहद अहम साबित हो सकते हैं। कोई निर्णय नहीं होने की स्थिति में ऐसा माना जा रहा है कि जबलपुर की एयरकनेक्टिविटी पर अभी भी संकट बना हुआ है।
रिपोर्ट भले ही मुख्यालय को सौंप दी गई हो, लेकिन दोबारा उड़ानें शुरू होने के लिए कितना इंतजार करना पड़ेगा यह अभी तय नहीं है। जानकारों का मानना है कि एयरपोर्ट का सस्पेंशन बहाल होने के लिए प्रशासनिक कार्यवाही तकरीबन पूरी कर ली गई है, लेकिन इसमें राजनैतिक प्रयासों की जरूरत है। डुमना एयरपोर्ट प्रबंधन को डीजीसीए मुख्यालय में होने वाली गतिविधियों की जानकारी नहीं होने से इस मामले में कोई अधिकृत जानकारी सामने नहीं आ रही है।
अगले एक-दो दिन में फैसले की उम्मीद
एयरपोर्ट पर 4 दिसंबर का हादसा शायद कभी न भूलने वाला साबित हो रहा है। हादसे का बड़ा असर यह रहा कि पहले तो कई िदनों तक उड़ानें कैंसल रहीं। जैसे-तैसे एयर इंडिया की कनेक्टिविटी हासिल हुई, लेकिन इसके बाद डीजीसीए ने 28 दिसंबर से एयरपोर्ट का लायसेंस ही सस्पेंड करने के आदेश िनकाल दिए। अब जांच के बाद एक बार फिर सस्पेंशन हटने का इंतजार किया जा रहा है, इस दौरान फ्लायर्स को खासी दिक्कतों का सामना करना पड़ रहा है।
hin_Deva hin_Deva hin_Deva hin_Deva hin_Deva